Pulus

Pulus; Laportea macrostachya nyaéta tutuwuhan anu asalna tina kulawargga Urticaceae.  Daun sarta bagéan séjén tina ieu tutuwuhan baris ngabalukarkeun rasa ateul mun seug paantel jeung kulit. Pulus dina basa Inggris disebutna wood-nettle.

Lamun ditempo tina kaca husus (microskop), bulu-bulu anu aya dina tangkal pulus tungtungna henteu marencos  malahan bulenek. Ngan lamun paantel jeung kulit  ieu bulu baris potong, tah popotongan na ieu anu jadi méncos sarta bisa nyeceb kana kulit. 
Sabadana nyeceb kana kulit ieu tangkal baris ngaluarkeun hiji racun nu disebut asam kersik; asam format, anu ngabalukarkeun kulit karasa ateul jeung panas.  Mingkin digaro ieu rasa ateul malah leuwih nerekab ka mana-mana.

Tempat hirup
Tangkal pulus mikaresep taneuh anu jemlek sarta kaiuhan, jarang katempo pulus hirup di tegalan anu taneuha garing. Ilaharna hirup sisi susukan atawa handapeun tangkal kai gedé, pulus katempo hirup di wewengkon anu perenahna 800-2000 luhureun beungeut cai laut (mdpl).

Ciri mandiri
Pulus kaasup tutuwuhan Terna bisa hirup nahun anapon perenial, Saperti kalolobaan tutuwuhan tina kulawargga Urticaceae ciri mandiri tayalian Mibanda bulu anu bakal karasa nyeureud mangsa paantel jeung kulit.
Jangkung tangkalna kurang leuwih 80 cm, kembangan bulan Juni-Juli sarta buahna asak di bulan Agustus-Séptembér.

Spésiés
Aya kana 22 rupa genus tina ieu tutuwuhan spésiés, kaasup :

 Laportea aestuans (L.) Chew — Pulus ti  Hindia Kulon 
 Laportea bulbifera (Siebold & Zucc.) Wedd.
 Laportea canadensis (L.) Wedd. — Pulus Kanada
 Laportea cuneata (A.Rich.) Chew. — Pulus jukut
 Laportea cuspidata (Wedd.) Friis
 Laportea grossa (Wedd.) Chew
 Laportea interrupta (L.) Chew. — Jelatang Hawaii
 Laportea peduncularis (Wedd.) Chew
 Laportea pterostigma Wedd. — Jelatang beracun
 Laportea urentissima Gagnep.
Sebelumnya masuk ke genus ini:
 Laportea stimulans Wee-Lek Chew Chew, 1965  — Jelatang gajah

Referensi 

Laportea
Tutuwuhan tropis 
Tutuwuhan ubar
 Urticaceae